Leállítás és folytatás.
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013.

# Leállítás és léptetés

Egy videoszerkesztési munkamenethez hasonlóan a program végrehajtható „lassított felvételen”, lehetővé téve az előrelépést, szüneteltetést, megállítást stb. Ez alapvető a program viselkedésének követéséhez. Ugyanakkor visszafelé még nem lehet lépni.

# Léptetés

A főmenüből válassza a Hibakeresés Léptetés menüpontot, vagy nyomja meg az F5 billentyűt, vagy kattintson az eszköztár Léptetés ikonjára.

Az egyszeres léptetés csak egy programutasítást hajt végre (a megállítási ponttól számítva), majd visszaadja a vezérlést. Ha a végrehajtott utasítás egy függvényt tartalmaz, akkor a hibakereső megpróbál belépni a függvénybe (a függvények végrehajtási sorrendjében). Az utasítás végrehajtása és a vezérlés visszaadása után tanulmányozhatja a program állapotát.

Ha a Visszafejtés ablakban van a fókusz ezen parancs kiválasztásakor, akkor csak egy assembler utasítást hajt végre.

# Átlépés

A főmenüből válassza a Hibakeresés Átlépés menüpontot, vagy nyomja meg az F6 billentyűt, vagy kattintson az eszköztár Átlépés ikonjára.

Az átlépés hasonlít a léptetéshez, kivéve hogy nem áll meg a végrehajtott utasítás egyik függvényén belül sem.

Ha a Visszafejtés ablakban van a fókusz ezen parancs kiválasztásakor, akkor csak egy assembler utasítást hajt végre, kivéve ha az az utasítás egy szubrutin hívása, ebben az esetben a program a szubrutin befejeződésekor áll meg.

# Kilépés

A főmenüből válassza a Hibakeresés Kilépés menüpontot, vagy nyomja meg a Shift F5 billentyűkombinációt, vagy kattintson az eszköztár Kilépés ikonjára.

A kilépés addig hajtja végig az aktuális függvényt, amíg az vissza nem tér a hívó függvényhez.

# Futtatás és folytatás

A főmenüből válassza a Hibakeresés Futtatás/Folytatás menüpontot, vagy nyomja meg az F4 billentyűt, vagy kattintson az eszköztár Folytatás ikonjára.

Ez a parancs újraindítja a programot, és addig engedi futni, amíg az töréspontot nem észlel, vagy a program ki nem lép.

# Futtatás a kurzorig

A főmenüből válassza a Hibakeresés Futtatás a kurzorig menüpontot, vagy nyomja meg az F8 billentyűt, vagy kattintson az eszköztár Futtatás a kurzorig ikonjára.

Ez újraindítja a programot, és addig hagyja futni, amíg a kurzornál lévő sort vagy címet (ha a Visszafejtés ablak van fókuszban) el nem éri.

# A program megállítása

A főmenüből válassza a Hibakeresés Program szüneteltetése menüpontot, vagy kattintson az eszköztár Szüneteltetés ikonjára.

Ez megszakítja a programot, és visszaadja a vezérlést a hibakeresőnek, lehetővé téve a hibakeresési feladatok (például adatok vizsgálata vagy töréspontok hozzáadása) elvégzését.