További programinformációk vizsgálata.
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013.

# Egyéb információk

A hibakereső különböző információkat képes közölni a programról annak futása során.

# Osztott programkönyvtárak megjelenítése

A főmenüből válassza a Hibakeresés Info Osztott programkönyvtárak menüpontot.

Ez megnyit egy ablakot, amely felsorolja a program által betöltött összes osztott programkönyvtárat, és azok helyeit a memóriában. Megjeleníti azt is, hogy az egyes programkönyvtárak szimbólumtáblái be vannak-e töltve.

# Szignálok megjelenítése

A főmenüből válassza a Hibakeresés Info Kernel szignálok menüpontot.

Ez felsorolja az összes elérhető szignált egy rövid leírással, és három oszloppal a teendő megadásához az egyes szignálok megkapásakor:

## Leállítás

A hibakereső leállítja a program végrehajtását, amikor a program megkapja ezt a szignált.

## Kiírás

A hibakereső megjeleníti a kapott szignált.

## Átadás

A hibakereső átadja a szignált a programnak.

A jobb egérgomb megnyomásakor megjelenő helyi menü minden menüpontja le van tiltva, mert a megfelelő funkciók még nincsenek megvalósítva.