Autotools összeállító bővítmény
Sébastien Granjoux
seb.sfo@free.fr
Kelemen Gábor
kelemeng at gnome dot hu 2012, 2013.

# Autotools összeállító bővítmény

Ez a bővítmény autotools projektekhez készült, de mivel ezek a make-et használják, a make parancsot használó más projektekhez is hasznos.

# Használt make parancs

Ez a bővítmény által használt célok listája. Minden autotools projektben meg vannak valósítva, de egyéni Makefile használatkor ezeket Önnek is meg kell valósítania.

## make objektumfájl_neve

Forrásfájl lefordítására használatos. Az objektumfájl neve a forrásfájl kiterjesztésének a megfelelő objektumkiterjesztésre cserélésével kapható meg.

## make

Egy könyvtár összes céljának lefordítása.

## make install

Egy könyvtár összes céljának telepítése.

## make clean

Egy könyvtárban összeállított összes fájl törlése.

## make dist

Disztribúciós csomag építése, csak a projekt könyvtárában hívható.

A make alapértelmezett szabályokat tartalmaz a C programok lefordításához Makefile nélkül, így egyetlen forrásfájl használatakor nem kell Makefile-t írni.