Ρύθμιση και χρήση των χαρακτηριστικών ενσωματωμένου επεξεργαστή
Johannes Schmid
jhs@gnome.org
Ελληνική μεταφραστική ομάδα GNOME
team@gnome.gr 2009-2014
Δημήτρης Σπίγγος
dmtrs32@gmail.com 2012, 2013
Σίμος Ξενιτέλλης
simos@gnome.org 2009
Τζένη Πετούμενου
epetoumenou@gmail.com 2009
Μαρία Μαυρίδου
mavridou@gmail.com 2014

# Αυτόματη συμπλήρωση και συμβουλές κλήσης

# Αυτόματη συμπλήρωση

Η αυτόματη συμπλήρωση προτείνει αυτόματα συναρτήσεις και άλλα σύμβολα κώδικα μετά την αρχική πληκτρολόγηση, προσπαθώντας να ταιριάξουν υπάρχοντα σύμβολα με τους πληκτρολογημένους πρώτους χαρακτήρες. Θα εμφανίσει ένα πτυσσόμενο μενού όπου μπορείτε να επιλέξετε ταύτιση χρησιμοποιώντας το πλήκτρο Enter. Κανονικά αυτό συμβαίνει αυτόματα μετά την πληκτρολόγηση του τρίτου (μη κενού) χαρακτήρα, αλλά μπορείτε επίσης να το εξαναγκάσετε χρησιμοποιώντας το στοιχείο μενού Επεξεργασία Αυτόματη συμπλήρωση.

Το Anjuta υποστηρίζει αυτόματη συμπλήρωση για κώδικα γραμμένο σε C/C++, Vala, JavaScript και Python. Σημειώστε ότι η αυτόματη συμπλήρωση μπορεί να δουλέψει μόνο εάν το anjuta ξέρει τα χρησιμοποιούμενα σύμβολα. Εάν χρησιμοποιείτε βιβλιοθήκες C/C++ που δεν ρυθμίζονται με χρήση του pkg-config και/ή δεν προστίθενται στη ρύθμιση του έργου, το anjuta δεν θα μπορέσει να βρει αυτά τα σύμβολα και η αυτόματη συμπλήρωση μπορεί να μην δουλέψει.

Επιπλέον κάποια σύνταξη μπορεί να είναι πολύ περίπλοκη για τον ενσωματωμένο αναλυτή και ίσως δεν μπορεί να ανιχνεύσει ποια συμπλήρωση απαιτείται

# Ενεργή κωδικοποίηση χρησιμοποιώντας συμβουλές κλήσης

Καθώς είναι συνήθως αρκετά δύσκολο να θυμόσαστε την υπογραφή κάθε χρησιμοποιούμενης μεθόδου ή συνάρτησης σε ένα έργο, ο επεξεργαστής θα εμφανίσει αυτόματα μια μικρή συμβουλή εργαλείου όποτε πληκτρολογείτε '(' μετά το όνομα συνάρτησης και θα σας δείξει την υπογραφή.