Cél projekthez adása.
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013.

# Cél hozzáadása

A célok csoportosítják a fájlokat, és meghatározzák a felhasználási módjaikat. Ezek képviselhetnek egy programot, ekkor az összes forrásfájl a gyermekeiként jelenik meg; vagy képviselhetik az azonos helyre telepítendő adatfájlokat is.

Válassza ki a projektnézetben a könyvtárat, amelybe az új célt fel kívánja venni, kattintson a jobb egérgombbal a helyi menü megjelenítéséhez, és válassza ki az Új cél menüpontot.

Vagy a főmenüből válassza a Projekt Új cél menüpontot.

Az alsó könyvtárfa nézetben kiválaszthat egy másik könyvtárat.

Adjon meg egy célnevet, és válassza ki a céltípust a lenti legördülő listában. A projekt háttérprogramjától függően különböző céltípusok érhetők el, részletekért lásd az oldal alján lévő témát.

A célnevek általában betűket, számjegyeket és aláhúzást tartalmazhatnak.

A célnév, típus és szülő kiválasztása után nyomja meg a Hozzáadás gombot az új cél létrehozásához.