Helyi változók vizsgálata.
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013.

# Helyi változók

Az aktuális keret (az a függvény, amelyben a programvezérlés tartózkodik) helyi változói a Helyi változók ablakban jelennek meg. A program végrehajtása során (például egyszeres léptetés során) a helyi változók frissülnek. Ha bármely változóérték megváltozott az utolsó hibakeresési lépésben, akkor az értéke vörössel kerül kiemelésre. A változók fanézetben jelennek meg a könnyebb áttekinthetőség érdekében.

# Helyi változók felsorolása

A főmenüből válassza a Nézet Helyi változók menüpontot a Helyi változók ablak megnyitásához.

Minden helyi változó egy fanézetben jelenik meg, a gyermekek pedig struktúra- vagy tömbtagokat képviselnek.

## Változó

A változó neve.

## Érték

A változó értéke.

## Típus

A változó típusa.

# Változó értékének módosítása

A Helyi változók ablakban válassza ki a szerkeszteni kívánt változót, és kattintson duplán az Érték oszlopra.

Adja meg az új értéket.