Kifejezések és változók megfigyelése.
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013.

# Figyelőkifejezések

A figyelőkifejezések vagy röviden figyelők olyan kifejezések, amelyeket a hibakereső kiértékel és kiír a program minden megállításakor, például a program minden léptetése után.

# Megfigyelt kifejezések felsorolása

A főmenüből válassza a Nézet Figyelők menüpontot a Figyelők ablak megnyitásához.

A helyi változókhoz hasonlóan az összes figyelőkifejezés egy fában jelenik meg, a gyermekek pedig struktúra- vagy tömbtagokat képviselnek.

## Változó

A változó vagy kifejezés neve.

## Érték

A változó vagy kifejezés értéke.

## Típus

A változó vagy kifejezés eredményének típusa.

# Figyelők frissítése

A figyelőkifejezések frissíthetők automatikusan, amint a program megáll, vagy felhasználói kérés esetén is.

Egy figyelőkifejezés beállításához automatikus frissítéshez:

A Figyelők ablakban válassza ki az automatikusan frissítendő figyelőt. Kattintson rá a jobb egérgombbal, és ellenőrizze, hogy az Automatikus frissítés menüpont ki van-e jelölve. Ha nincs, akkor jelölje ki.

Egy figyelőkifejezés saját kezű frissítéséhez:

A Figyelők ablakban kattintson a jobb egérgombbal, és válassza ki a Figyelő frissítése menüpontot a kijelölt figyelő frissítéséhez.

Az összes figyelőkifejezés egyidejű frissítéséhez saját kezűleg:

A Figyelők ablakban kattintson a jobb egérgombbal, és válassza az Összes frissítése menüpontot az összes figyelő egyidejű frissítéséhez.

# Figyelő hozzáadása egy kifejezéshez

Egy kifejezés felvételéhez a figyelőlistára:

A főmenüből válassza a Hibakeresés Figyelő hozzáadása menüpontot, vagy a Figyelők ablakban kattintson a jobb egérgombbal, és válassza a Figyelő hozzáadása menüpontot.

Írja be a figyelendő kifejezést. Jelölje be az Automatikus frissítés négyzetet, ha azt szeretné, hogy a kifejezés frissüljön a program minden megállításakor.

Egy kifejezés a következőképpen értékelhető ki, és vehető fel figyelőként:

A főmenüből válassza a Hibakeresés Vizsgálat/Kiértékelés menüpontot, vagy kattintson a jobb egérgombbal a Szerkesztő ablakban, és válassza a Vizsgálat/Kiértékelés menüpontot.

Kattintson a Hozzáadás gombra a kifejezés felvételéhez a figyelők listájára.

# Figyelő eltávolítása

A kifejezések eltávolíthatók a figyelők listájáról.

A Figyelők ablakban válassza ki az eltávolítani kívánt figyelőt, majd kattintson a jobb egérgombbal, és válassza a Figyelő eltávolítása menüpontot.

Az összes figyelő eltávolítható egyszerre.

A Figyelők ablakban kattintson a jobb egérgombbal, és válassza az Összes eltávolítása menüpontot.

# Változó értékének módosítása

Ha egy figyelőkifejezés megfelel egy változónak, akkor megváltoztathatja az értékét.

A Figyelők ablakban válassza ki a szerkeszteni kívánt változót, és kattintson duplán az Érték oszlopra.

Adja meg az új értéket.